als_Latn dik_Latn sag_Latn
Dueli i Fortë
Sonte, një emër i rëndësishëm do të largohet nga Champions League? PSG ose Chelsea. Përballja është e fortë.
Politiko
E Mërkurë, 11 Mars 2015 | 07:00
0 Komente.
Champions League do të privohet sonte nga një emër i rëndësishëm i futbollit europian, pasi në orën 20:45 në Stamford Bridge Chelsea dhe PSG do të diskutojnë ndërmjet tyre aktin e dytë të fazës së 1/8.
Shorti u tregua vërtet i pamëshirshëm duke i përplasur këto dy klube që në këtë fazë, sidomos pas faktit që edhe edicionin e kaluar këto dy skuadra u ndeshën ndërmjet tyre në fazën çerekfinale.
Rreth 11 muaj më parë një gol i sulmuesit Demba Ba para fundit i dha fitoren 2-0 Chelseas, e njëkohësisht kualifikimin, që përmbysi disavantazhin 3-1 të takimit të parë. Këtë herë gjërat janë shumë herë më të lehta për skuadrën e Jose Mourinhos, që në Stamford Bridge duhet thjesht të administrojë barazimin me gola që ekipi siguroi tre javë më parë në Paris.
Te Chelsea do të mungojë përsëri John Obi Mikel ndërsa mesfushori Nemanja Matic mbetet në dyshim, ndërkaq në krahun tjetër problemet janë më të mëdha pasi Laurent Blanc nuk do të ketë në dispozicion emra të tillë si Lucas Moura dhe Serge Aurier por në dyshim mbetet mesfushori Yohan Cabaye.
Treshja Cavani-Ibrahimovic-Lavezzi këtë radhë ka për detyrë për të shpuar mbrojtjen hermetike të Jose Mourinhos, ndërsa në krahun tjetër reparti i tërhequr duhet të neutralizojë kundërsulmet e shpejta të futbollistëve të tillë si Hazard, Fabregas, Willian, pa harruar aspak sulmuesin Diego Costa apo dhe aftësinë e gjigantëve Ivanovic, Terry, Cahill për të përfituar nga situatat standarde.
Blutë e presin krejtësisht të qetë këtë takim në aspektin psikologjik, sepse pas triumfit në Kupën e Ligës ekipi londinez e ka pothuajse në xhep titullin në Premier League, ndërsa te klubi parizien pavarësisht investimeve të rëndësishme nga ana e presidentit Nasser Al-Khelaifi skuadra nuk po ngjitet aty ku edhe vetë drejtuesit synojnë, madje sivjet as kampionati në Francë nuk është më i sigurt.
Presioni është i gjithi mbi shpatullat e trajnerit Laurent Blanc, që jashtë fushe nuk ka arritur dot të shënojë asnjëherë, jo vetëm në Londër ndaj Chelseas por as në gjithë përballjet me klubet angleze në kupat e ndryshme evropiane.
als_Latn als_Latn slv_Latn als_Latn als_Latn als_Latn als_Latn als_Latn als_Latn als_Latn als_Latn als_Latn